**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 04.09.2022, ora 08:00 – 05.09.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 05.09.2022, ora 07:00**

**RÂURI**

**Debitele au fost, în creştere,** ca urmare a propagării pe cursul milociu şi inferior al Mureşului şi pe cursurile inferioare ale Someşului, Jiului, Oltului, Argeşului, Ialomiței şi Siretului.

Pe râurile din bazinele Prut şi Bârlad debitele au fost relativ staționare, iar pe celelalte râuri au fost, în general, în scădere.

Debitele se situează la valori în jurul și peste normalele lunare, exceptând râurile din bazinele Vedea şi Neajlov, cursurile Siretului şi Buzăului, cursul inferior al Ialomiței şi râurile din Dobrogea unde se situează la valori cuprinse între 30 – 80% din normalele lunare și mai mici (sub 30% din mediile multianuale lunare) pe râurile din bazinul Bârlad si pe afluenții Prutului.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în scădere**, exceptând cursurile inferioare ale Someșului şi Mureșului, unde vor fi în creștere datorită propagării, precum şi cele din bazinele Bârlad şi Prut unde vor fi staționare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 04.09.2022 – 05.09.2022 a fost în creștere, având valoarea de 2500 m3/s**, sub media multianuală a lunii septembrie (3800 m3/s).

În aval de Porţile de Fier debitele au fost în creștere.

**Debitul la intrarea în țară (secțiunea Baziaș) va fi staționar (2500 m3/s).**

În aval de Porțile de Fier debitele vor fi în creştere.

**2.** **Situaţia meteorologică în intervalul 04.09.2022, ora 09:00 –05.09.2022, ora 06:00**

**ÎN ŢARĂ**

Valorile termice diurne au fost mai ridicate decât în ziua precedentă în cea mai mare parte a ţării, astfel încât în regiunile intracarpatice s-au situat în jurul celor normale, dar în sud și est au caracterizat încă o vreme rece pentru această dată. Cerul a fost temporar noros, exceptând sudul teritoriului unde local a prezentat înnorări în general persistente. Pe arii restrânse au fost ploi slabe sau burniță în nordul Olteniei și al Munteniei, în Transilvania, la munte și cu totul izolat în rest. Vântul a suflat slab și moderat. Temperaturile maxime s-au încadrat între 15 grade la Câmpulung și 27 de grade la Holod și Chișineu-Criș, iar la ora 06.00, temperatura aerului era cuprinsă între 9 grade la Vaslui și 19 grade la Constanța-dig. În primele ore ale intervalului, izolat s-a semnalat ceață în centru şi în sud.

**LA BUCUREŞTI**

Deși valorile termice diurne au crescut față de ziua precedentă, vremea a rămas mai rece decât în mod obișnuit pentru această perioadă. Cerul a avut înnorări în general persistente ziua, apoi a devenit mai mult senin, iar vântul a suflat slab până la moderat. Temperaturile maxime au fost de 21 de grade la Băneasa și Afumați și 22 de grade la Filaret, iar la ora 06.00, se înregistrau 10 grade la stația meteo Băneasa și 12 grade la Afumați și Filaret.

**3. Prognoza meteorologică în intervalul 05.09.2022, ora 09:00 –06.09.2022, ora 09:00**

**ÎN ŢARĂ**

Valorile termice diurne vor fi în creștere ușoară față de ziua anterioară, însă în majoritatea regiunilor se vor menține în general mai mici față de normalul perioadei. Cerul va fi variabil, cu înnorări temporare și averse slabe, local la munte, pe arii restrânse în Transilvania și izolat în rest, cu precădere la deal. Vântul va sufla slab și moderat, cu ușoare intensificări pe litoral. Temperaturile maxime se vor încadra în general între 19 și 26 de grade, iar cele minime vor fi cuprinse între 8 şi 16 grade, mai scăzute în zonele depresionare spre 5 grade. Izolat vor fi condiţii de ceaţă.

**LA BUCUREŞTI**

Vremea va fi în continuare mai rece decât în mod obișnuit în această perioadă. Cerul va fi temporar noros, iar vântul va sufla slab până la moderat. Temperatura maximă se va situa în jurul valorii de 23 de grade, iar cea minimă va fi de 12...14 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Dobrogea-Litoral***

Se aplică prevederile din „Planul de restricții și folosire a apei în perioade deficitare” astfel:

- treapta I-a pentru S.N. NUCLEARELECTRICA S.A. (jud. Constanța).

- treapta a III-a pentru: Sarme si Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanta, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); S.A.A.C. Daeni, SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am.Dăeni Ostrov-Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I, SC RAI VERDE SRL, S.C. Piscicola Macin (Am. Turcoaia), A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin, Măcin, Comuna Smardan, A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea, Primăria Pardina, SC Anglo Rom (irigații Stipoc-Chilia Veche), SC Delta Rom Agriculture SRL (irigații Tatanir-Chilia Veche), SC Aquaprest Chilia Veche, SC Jip Est, SC Eldorado SRL, SC Selpop Fish, SC Piscicola Sofia&Gabriel EU, SC Gelmin (jud. Tulcea).

***Administraţia Bazinală de Apă Ialomiţa-Buzău***

Pentru sector 4, secţiunea Brăila, se menţine treapta III de restricţii pentru folosința irigații. Pentru sector 5.1 Vadu Oii (P.H. Gropeni) rămâne în vigoare faza de atenţionare/avertizare pentru folosințele irigații, piscicultură, agrozootehnie și populație. Pentru sectorul 6.1 Chiciu-Vadu Oii, Dunăre și Brațul Borcea, secțiunea Călărași și secțiunea Fetești, se menține treapta III de restricții instituită pentru folosințele irigații, industrie.

***Administraţia Bazinală de Apă Siret***

Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindeşti (pr. Horait jud. Suceava) şi treapta a III-a pentru SPAAC Pătrăuţi (pr. Ciricau-jud. Suceava).

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

Judeţul Galaţi

Se menţine aplicarea Planului de restricţii în alimentarea cu apă - treapta III pentru:

- C.J. Galaţi - Serviciul Public Judeţean de Administrare a dom. public şi privat-Balta Zatun;

- Şantierul Naval DAMEN S.A. Galaţi;

- A.N.I.F. – Filiala Teritorială de Îmbunătăţiri Funciare Galaţi - S.P.A. Dunăre;

- LIBERTY GALAŢI S.A;

- P.F. Ciomaga Viorel – piscicultură.

***Administraţia Bazinală de Apă Jiu***

Începând cu data de 17.05.2022 a fost oprită alimentarea cu apă a Barajului Valea de Pești din Priza Câmpu lui Neag (Buta), pentru efectuarea lucrărilor de înlocuire a conductei Buta-Baraj.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

DIRECȚIA COMUNICARE